钦定古今图书集成/历象汇编/岁功典/第105卷 > 《丹铅总录》 > 易卦纳甲
## 钦定古今图书集成/历象汇编/岁功典/第105卷 > 《丹铅总录》 > 易卦纳甲

纳甲之说，京房《易传》有之。魏伯阳《参同契》曰：“三日出
为爽，震庚受西方。八日兑受丁，上弦平如绳。十五干
体就，成满甲方东。十六转受统，巽辛见平明，艮直于
丙南。下弦二十三，坤乙三十日，东方丧其朋。节尽相
禅与，继体复生龙。壬癸配甲乙，乾坤括始终。”其疏云：
“震象三日，月出于庚；《兑》象上弦，月见于下；乾象望日”，
月满于甲；《巽》象十六日，月亏于辛；《艮》象下弦，月消于
丙；《坤》象晦日，月没于乙。此指二八月昼夜均平之时。
若以历法言，则昼夜有长短。若昼短日没于申，则月
合于申，望于寅矣。若昼长日没于戌，则月合于戌，望
于辰矣。十二月之中，三日之月未必尽见庚，十五日
之月未必尽见甲。合朔有先后，则上下弦未必尽在
八日、二十三日望晦未必尽在十五、三十日也。又虞
翻《易传》曰：“日月悬天，成八卦象。三日暮，震象月出庚；
八日《兑》，象月见丁；十五日《干》象月盈甲壬；十六日旦，
巽象月退辛；二十三日《艮》象月消丙；三十日《坤》象月
灭乙癸。晦夕朔旦，则坎象水流戊；日中则离象火就
己。戊、己土位，而象见”于中，纳甲之说，虞氏比《参同契》
为备，而坎离戊己始有归著，故详记之

《性理会通》。